Jaanus Juul

Jaanus Juul (24. august 1946 Tallinn – 12. veebruar 2016) oli eesti pianist ja helilooja.

Ta lõpetas 1964. aastal muusikateooria erialal Tallinna Muusikakooli (Uno Naissoo õpilasena) ja 1972. aastal Tallinna Riikliku Konservatooriumi (Anatoli Garšneki klassis).

Ta oli aastatel 1972–2006 teatris Estonia ooperi- ja operetikontsertmeister ja 2006. aastast klaverihäälestaja.

Ta on esinenud Salongimuusika Trios. Aastatel 1977–1997 juhtis ta Kehtna operetirahvateatrit. Ta on kirjutanud sümfonieti, teinud orkestratsioone ja ansambliseadeid. 

Ta oli 1977. aastast Eesti Teatriliidu liige.

Isiklikku 
Ta oli 1999. aastast abielus viiuldaja Kadri Juuliga. Tema vend on tšellist ja muusikapedagoog Ivo Juul, õde Riina Juul on vioolamängija ja muusikapedagoog; nende isa Karl Juul (1911–1971) oli harrastusviiuldaja.

Kirjandus 
 
 Sirp, 19. märts 2006 (nekroloog).

Eesti pianistid
Eesti heliloojad
Pärnamäe kalmistule maetud
Sündinud 1946
Surnud 2016